Oficialusis leidinys L 196 , 12/07/1989 p. 0050 - 0051

specialusis leidimas suomių kalba: skyrius 3 tomas 29 p. 0208

specialusis leidimas švedų kalba: skyrius 3 tomas 29 p. 0208



Komisijos direktyva 1989 m. birželio 30 d. iš dalies keičianti Direktyvą 86/109/EEB, leidžiančią prekiauti tik oficialiai sertifikuota tam tikrų rūšių pašarinių, aliejinių ir pluoštinių augalų "elitine sėkla" arba "sertifikuota sėkla" (89/424/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 89/100/EEB [2], ypač į jos 3 straipsnio 3 dalį, atsižvelgdama į 1969 m. birželio 30 d. Tarybos direktyvą 69/208/EEB dėl prekybos aliejinių ir pluoštinių augalų sėkla [3] su paskutiniais pakeitimais, padarytais Direktyva 88/380/EEB [4], ypač į jos 3 straipsnio 3 dalį, kadangi Direktyva 66/401/EEB leista prekiauti tam tikrų rūšių pašarinių augalų elitine sėkla, sertifikuota sėkla ir komercine sėkla; kadangi Direktyva 69/208/EEB leista prekiauti tam tikrų rūšių aliejinių ir pluoštinių augalų elitine sėkla, sertifikuota sėkla ir komercine sėkla; kadangi kiekvienos iš minėtų direktyvų 3 straipsnio 3 dalyje Komisijai suteikta teisė drausti prekybą sėkla, kuri nėra oficialiai sertifikuota kaip "elitinė sėkla" arba "sertifikuota sėkla"; kadangi atitinkamai Komisijos direktyva 86/109/EEB [5] leidžiama prekiauti tik tam tikrų rūšių pašarinių augalų ir aliejinių bei pluoštinių augalų sėkla, kuri yra oficialiai sertifikuota kaip "elitinė sėkla" arba "sertifikuota sėkla"; kadangi kai kurioms rūšims, nurodytoms Direktyvoje 86/109/EEB, šis prekybos apribojimas taikomas nuo 1989 m. liepos 1 d.; kadangi dabar yra aišku, kad valstybės narės iki tos datos negalės pagaminti pakankamai kai kurių rūšių elitinės sėklos ir sertifikuotos sėklos, kad būtų patenkintas sėklos poreikis Bendrijoje; kadangi dėl tos priežasties šio prekybos apribojimo taikymą paprastosioms smilgoms, paprastiesiems garždeniams, apyninei liucernai ir rausviesiems dobilams reikėtų atidėti iki 1990 m. liepos 1 d., o kitoms atitinkamoms rūšims – iki 1991 m. liepos 1 d.; kadangi remiantis šiuo metu turima informacija nustatyta, kad nuo 1991 m. liepos 1 d. valstybės narės galės pagaminti pakankamai elitinės sėklos ir sertifikuotos sėklos, kad būtų patenkintas paprastosios smilgos, sitkinės dirsės, egiptinio dobilo ir bitinės facelijos sėklų poreikis Bendrijoje; kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 86/109/EEB iš dalies keičiama taip: 1) 2 straipsnis pakeičiamas taip: "2 straipsnis Valstybės narės numato, jog nuo 1989 m. liepos 1 d. nebūtų leidžiama pateikti į rinką: —Agrostis gigantea Roth | —didžiosios smilgos | —Agrostis stolonifera L. | —baltosios smilgos | —Phleum bertolonii DC | —pašarinio motiejuko | —Poa palustris L. | —pelkinės miglės | —Poa trivialis L. | —paprastosios miglės | —Lupinus albus L. | —baltojo lubino, išskyrus kartųjų lubiną | —Brassica juncea (L.) Czernj. et Cosson | —sereptinio bastučio | sėklos, jei ji nėra oficialiai sertifikuota kaip "elitinė sėkla" arba "sertifikuota sėkla"." 2) Įterpiamas šis straipsnis: "2 a straipsnis Valstybės narės numato, jog nuo 1990 m. liepos 1 d. būtų neleidžiama pateikti į rinką: —Agrostis capillaris L. | —paprastosios smilgos | —Lotus corniculatus L. | —paprastojo garždenio | —Medicago lupulina L. | —apyninės liucernos | —Trifolium hybridum L. | —rausvojo dobilo | sėklos, jei ji nėra oficialiai sertifikuota kaip "elitinė sėkla" arba "sertifikuota sėkla"." 3) 3 straipsnis pakeičiamas taip: "3 straipsnis Valstybės narės numato, jog nuo 1991 m. liepos 1 d. nebūtų leidžiama pateikti į rinką: —Agrostis canina L. | —šuninės smilgos | —Alopecurus pratensis L. | —pievinio pašiaušėlio | —Arrhenatherum elatius (L.) Beauv. ex J. S. et K. B. Presl | —aukštosios avižuolės | —Bromus catharticus Vahl | —paprastosios ragažolės | —Bromus sitchensis Trin. | —sitkinės dirsės | —Festuca ovina L. | —avinio eraičino | —Poa nemoralis L. | —miškinės miglės | —Trisetum flavescens (L.) Beauv. | —gelsvosios visgės | —Lupinus albus L. | —baltojo lubino, karčiojo lubino veislės | —Lupinus angustifolius L. | —siauralapio lubino | —Lupinus luteus L. | —geltonojo lubino | —Trifolium alexandrium L. | —egiptinio dobilo | —Trifolium incarnatum L. | —purpurinio dobilo | —Trifolium resupinatum L. | —persinio dobilo | —Vicia sativa L. | —sėjamojo vikio | —Vicia villosa Roth | —ruginio vikio | —Phacelia tanacetifolia Benth. | —bitinės facelijos | —Sinapis alba L. | —baltosios garstyčios | sėklos, jei ji nėra oficialiai sertifikuota kaip "elitinė sėkla" arba "sertifikuota sėkla"." 4) 4 straipsnyje po antros įtraukos įterpiama ši įtrauka: "— priima įstatymus ir kitus teisės aktus, kurie, įsigalioję ne vėliau kaip iki 1990 m. liepos 1 d., įgyvendina 2a straipsnį, ir." 2 straipsnis Ši direktyva skirta valstybėms narėms. Priimta Briuselyje, 1989 m. birželio 30 d. Komisijos vardu Ray Mac Sharry Komisijos narys [1] OL 125, 1966 7 11, p. 2298/66. [2] OL L 38, 1989 2 10, p. 36. [3] OL L 169, 1969 7 10, p. 3. [4] OL L 187, 1988 7 16, p. 31. [5] OL L 93, 1986 4 8, p. 21. --------------------------------------------------